b"\n_START_ARTICLE_\nJo\xc3\xa3o Fernandes Lavrador\n_START_SECTION_\nExpedicions\n_START_PARAGRAPH_\nEs creu que Fernandes, juntament amb P\xc3\xaaro de Barcelos, va ser qui va veure en primer lloc all\xc3\xb2 que avui es coneix com a Labrador el 1498. Fernandes cartografi\xc3\xa0 les costes de sud-oest de Groenl\xc3\xa0ndia i les adjacents del nord-est de Nord-am\xc3\xa8rica en aquest any de 1498 i va donar not\xc3\xadcies d'aix\xc3\xb2 a Europa.A Fernandes li atorgaren moltes de les terres que havia descobert i se'l considera per aix\xc3\xb2 el primer terratinent europeu a Labrador. Per aix\xc3\xb2, sovint s'afegeix al seu nom la paraula Lavrador._NEWLINE_En tornar de Groenl\xc3\xa0ndia es va embarcar cap a Bristol i va rebre una patent del rei Enric VII d'Anglaterra i el 1501 Fernandes va salpar de nou al descobriment de terres en el nom d'Anglaterra. Mai es va saber res d'ell._NEWLINE_La pen\xc3\xadnsula de Labrador porta el seu nom. El gos Labrador retriever prov\xc3\xa9 d'aquesta pen\xc3\xadnsula, i doncs indirectament porta el seu nom."